Viborger Samler, 1814-06-04
Der cirkulerer et Flyveblad dat. Fontainebleau, hvori Napoleon, anseende det for Himlens Styrelse, at Han styrtes fra og Ludvig reises paa Thronen, tilkjendegiver, at han bærer det mod hans Person frembrydende Had som en Himlens Beskikkelse, men nævner adskillige, som have voldet de af hans Anordninger, der have voldet den meste Misnøie med hans Regjering. Man tvivler imidlertid paa dets Ægthed. Napoleon Bonaparte, er nu paa Elba. De franske Aviser af 18de Maj give derom en saadan Beretning, dat. Portoferrajo (paa Elba) den 7de Maj. "Den 3die D. Morgen Kl. 6, saaes her i Havnen en engelsk Fregat, som havde Ex=Keiser Napoleon og nogle russiske, engelske og østerrigske Generaler ombord samt 2 franske Generaler - Efterat en Officeer var kommen i Land og havde meddeelt Havnecommandanten de officielle Papirer, foranstaltedes om Natten disse Personers høitidelige Modtagelse. - Folket viiste sig glad. - En Jllumination foranstaltedes. - Næste Morgen Kl. 4 sendte Napoleon under stærk Eskorte en Fahne i Land, hvid med Bier broderet og med Napoleons og Øens Vaaben. Da Napoleon steeg i Land, saluteredes han fra Fæstningen med 101 Kanonskud, som den engelske Fregat besvarede med 24 Skud. Napoleon, bar en Kjole broderet med Sølv, en egen Ærelegionsorden af Sølv, en lille Hat med hvid Kokarde. - Han saae meget frisk ud. Under Parade af Tropperne modtoges han af Geistlige og verdslige Embedsmænd. Mairen holdt en kort Tale og rakde ham Stadens Nøgler. Strax derpaa gik han med stort Følge til Kirken, hvor man sang Tedeum. Derfra til Mairens Palæ, som er indrettet for ham og hvor han modtog Opvartning af Embedsmændene. Han talte med Munterhed og sagde blant andet Da jeg saae man førte Krig mod Mig og ikke imod Frankrig, frasagde jeg mig Thronen af Kjerlighed til Frankrig; det er et lidet Offer, som kan nytte det og jeg har bragt det i en god Hensigt. Efter en kort Hvile besaae han og Følge til Hest Fæstningerne: Marciano, Campo, Capo, Livori og Rio. Da han kom tilbage gav han et kosteligt Taffel- Brigadegeneral Dalesne udstædte samme Dag en Proklamation til Elbas Jndvaanere, hvori han siger Den menneskelige Lykkes Omvexling har bragt Keiser Napoleon til Eder og han er, ved eget Valg, bleven Eders Behersker. - Den ophøiede Monark har sagt mig følgende Ord, som jeg iler at kundgjøre Eder." General, Jeg har opoffret alle mine Paastande paa Frankrig og allene forbeholdt mig Souverænitet og Besiddelse af Øen Elba hvilket de allierede Magter have bevilget. Bekjendtgjør De Elbas Beboere den nye Forandring i Frankrig og det Valg jeg har gjort for at leve paa en Øe hvis Beboeres blide Sæder og hvis milde Klima bestemte mit Valg. Siig dem, at de ere en Gjenstand for min hele Omsorg." Den 5te Mai steeg Napoleon til Hest, stedse ledsaget af de allieredes Kommissairer og besaae den 5 Miil fra Ferrajo liggende have Longone, hvilken tilligemed alle øvrige Øens Besiddelser bleve ham overgivne af en østerrigsk Officeer. Folketilløbet var meget stort; men ingen Uorden forefaldt. Der er udskibet mangfoldige Lakeier, prægtige Heste og Vogne m. m. og man venter et Troppekorps af de Allierede og kommer i Land. (Ægtheden af denne, som det synes i Hensyn til Napoleons Heredømme over Øen, noget tvetydige Beretning, maae nærmere Stadfæstelse oplyse.)